No nuşte Fermandara Yewînanê Cinîyan ê Azadan ê YJA Starî Bêrîtane (Gulmaze Karataş) rê pêşkêşê minetî yo. Gerîlayî nika bi çêrîya Bêrîtane vera gerîlayan şer kenê. Gerîlayanê Heftanînî mîrasê Bêrîtane dewr girewt û rêçê aye ser o têkoşîn da dewamkerdene.
Hêrişê vera Heftanînî 23ê texa 2019î de dest pêkerd û 16ê hezîrana 2020î şer derbazê cengî bi. Qîrayîşê 'Tîya Heftanîn o' berz bi. Şerwananê Gulnaze kefenê xo yê sûrî cephe de vurnayî, guleyê xo kerdî pa, destê xo ver bi xoverdayîşê daran derg kerdî û bîyî gandar. Şerwananê HPG û YJA-Starî wina vatêne: ''Ma amade yê ke vera artêşa gemarine şer bikerê. Senî ke tewirê Bêrîtane serranê 1992-93î de kontrayî bin kerdî ma zî do wina Heftanîn de xayînan bin bikerê. Her cayê Heftanînî de şerwanê Bêrîtane estê. Dişmen Xantûr de rastê xoverdayîşê Rûstem Cûdîyî ame û dima zî rastê teqîbkerdoxanê Rûstemî ame. ''
Her kes dî ke ruhê Bêrîtane Xakurkê ra nê her cayê Kurdîstanî ra vila bi û her ca kerd newe. Bi seyan cinîyan newe ra seba azadîye sondî wendî û çekê xo girewtî. Tewr vernî de Zelale, Esmere, Nûcana çêre, Amaraya masume, Zeryana zerrîpake, Ararata rinde, Bêrîvana şerwane, Mizgîna çalakîkere û ê bînî. Înan tewiro rûmetên ê mergî şerwananê azadîye ra û pêro dinya ra vila kerd. Minet bo seba raştîya Bêrîtana ke Rayberê Şarê Kurdî Abdullah Ocalanî ruh dayo ci û Cengê Heftanînî ra derbazê pêro dinya bîye. Nê ruhê xoverdayoxî rê minetî...
